Ha társasági adóalany vagy, akkor az egészségbiztosítási díjként elszámolt költség elismert költségnek minősül, és ezáltal csökkenti a vállalkozás társasági adóalapját, ha a biztosított a vállalkozással munkaviszonyban vagy önkéntes jogviszonyban álló magánszemély, vagy a vállalkozás vezető tisztségviselője, személyesen közreműködő tagja, vagy a vállalkozónál jogszabályban meghatározott tanulószerződés alapján gyakorlati képzésben résztvevő szakképző iskolai tanuló.
Más biztosítottak esetén, ha a megjelölt magánszemély nem tartozik az előzőekben felsorolt személyi körbe (pl. munkavállaló hozzátartozója, társas vállalkozás személyesen nem közreműködő tagja), akkor az egészségbiztosítás díja nem számolható el költségként. Ha egyéni vállalkozó vagy, akkor az egészségbiztosítás díját költségként elkönyvelheted.
Figyelem: a leírtak nem minősülnek adótanácsadásnak. Mindenképp konzultálj könyvelővel, adószakértővel, mielőtt adózási kérdésekről döntesz.